text: Frostsprængt rør generer motorvejs-trafik
  07 februar 2012 kl. 08.54
  Et frostsprængt betonrør betyder, at der strømmer vand ud på motorvejen ved Haderslev.
  Et frostsprængt betonrør fra en sø et par hundrede meter fra motorvejen betyder, at det inderste spor er oversvømmet.
  Det er gået ud over motorvejen tæt ved Haderslev.
  På grund af den hårde jord kan vandet fra søen ikke sive ned i jorden, og derfor bliver der ved med at fosse vand ud på kørebanen.
  Situationen vil vare mange timer endnu.
  